Klitoris dumadi saka siji laladan bunder kang diarani klanjer, lan pérangan kang luwih dawa, karan batang, kang duwé wangun-wangun cekungan mèmper karo kang diduwèni penis. Jaringan bibir pérangan njero racaké nutupi batang klitoris, kang dadi tutup kanggo nglindhungi. Siji-sijiné pérangan klitoris kang bisa dideleng langsung ya iku kelenjaré, kang katon kaya kancing cilik gilap. Ukuran lan wanguné béda-béda ing saben wong. Klitoris bisa dideleng kanthi nyingkap kulit selubung klitoris menyang mburi. Ana akèh banget pucuk saraf sajeroning klitoris lan ing tlatah saubengé. Itil uga bisa ngaceng utawa modhot kayadene palanangan.